宴礼部，升福建副使，备兵兴泉。红夷犯铜山，直侵中左，萃桢即日移驻同安，身冒矢石，出奇兵挠之，五閲月而就款。转本省参政，职驿传。以亲老乞归。当萃桢守苏州时，吴江知县曹钦程贜私狼借，以滛刑博强项声，巡抚周起元几为所惑，乃列贪迹注下考上之，起元劾钦程落级。及魏忠贤乱政，钦程夤缘复官，乘机报复，镌萃桢三级。崇祯元年（1628年），刑科给事中张国维极论钦程罪恶，中有参清正府官之语，帝问府官何人，国维以萃桢对，且曰：萃桢为曹钦程所劾，则其人可知；与周宗建等诸正人为伍，则其人又可知。得旨，原职起用，补湖广参政，备兵岳州，